***PROTOKOL O ULASKU I IZLASKU IZ OSNOVNE ŠKOLE CENTAR***

1. Učenici razredne nastave (od 1. - 4. razreda) ulaze u školu od 7:45 h, a učenici predmetne nastave (od 5 - 8 razreda) počinju ulaziti u školu ujutro u 7:50 h na službeni - glavni ulaz škole koji je sa zapadne strane Danteovog trga.
2. Sve osobe koje imaju iz bilo kojeg razloga potrebu ući u školu za to koriste glavni službeni ulaz koji se koristi i za odlazak učenika s učiteljem na vanjsko školsko igralište na nastavu TZK. Iznimka je dostava koja se obavlja na bočni - sporedni ulaz s južne strane školske zgrade, ali je dostavljač također obvezan prethodno javiti vrijeme dolaska i pozvoniti radi otvaranja vrata. Osim navedenog pomoćni ulaz na sjevernoj strani školske zgrade koriste ugovorni korisnici školske sportske dvorane koji imaju ključ ulaznih vrata. Ugovorni korisnici su obvezni dostaviti popis osoba koji u poslijepodnevnim terminima nakon završetka nastave koriste školsku sportsku dvoranu.
3. Glavni – službeni ulaz se otvara u 7:15 h i zaključava u 8:00 h. Učitelje i ostale zaposlenike koji kasnije počinju sa nastavom, odnosno radom u školu će pustiti osoba (netko od tehničkog osoblja) koja je u to doba dežurna na ulazu.
4. Glavni ulaz je od 8:00 h zaključan.
5. Roditelji i ostali posjetitelji mogu doći u školu samo uz prethodnu najavu (e -mailom ili telefonski) u točno dogovoreno vrijeme. Mailovi svih zaposlenika su na stranicama škole kao i telefoni svih ureda.
6. Pri dolasku i odlasku svaki roditelj i posjetitelj mora se upisati u knjigu evidencije na glavnom ulazu.
7. Učitelj koji ima zakazane informacije dočekuje roditelje koji su se najavili u dogovoreno vrijeme na ulazu te zajedno sa njima ide do mjesta na kojem će dati informacije.
8. Učenici po završetku nastave samostalno izlaze iz zgrade škole uz nadzor osobe koja je dežurna na ulazu u školu, ali ukoliko se moraju vratiti zbog bilo kojeg razloga (izvannastavne aktivnosti, dopunska ili dodatna nastava i sl.) koordiniraju sa učiteljem koji vodi te aktivnosti ulazak u zgradu.
9. Za terensku nastavu pravila ostaju ista kao i do sada (najava, suglasnost roditelja…)
10. Roditelji mogu dolaziti u zgradu škole samo uz prethodnu najavu odnosno poziv te u dogovorenom terminu. Na ulazu ih dočekuje djelatnik škole s kojim imaju zakazan razgovor te ih prati do lokacije predviđene za razgovor. Prije toga osoba na ulazu upisuje podatke u evidenciju ulazaka.
11. Sukladno gore navedenom nitko tko nije djelatnik ustanove se ne može samostalno kretati niti zadržavati u školi i vanjskim prostorima škole. To se odnosi na roditelje, bivše učenike poslovne suradnike i ostale.
12. Poslijepodne informacije i roditeljski sastanci se održavaju za sve razrede isti dan. Prijedlog je drugi utorak u mjesecu, ali možemo dogovoriti i neki drugi dan. Na taj način ćemo moći zadužiti jednu od spremačica da bude u prizemlju, a vrata zaključana.
13. Potrebno je imenovati Školski sigurnosni tim koji će kroz periodičke sastanke analizirati stanje i donositi prijedloge za poboljšanje.